A BIZOTTSÁG HATÁROZATA
(2005. július 15.)
Európai Mezőgazdasági Orientációs és Garanciaalap (EMOGA) Garanciarészlege terhére a tagállamok által kifizetett egyes kiadásoknak a közösségi finanszírozásból való kizárásáról
(az értesítés a C(2005) 2685. számú dokumentummal történt)
(Csak az angol, dán, francia, görög, holland, német, olasz, portugál és spanyol nyelvű szöveg hiteles.)
(2005/555/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1970. április 21-i 729/70/EGK tanácsi rendeletre (1), és különösen annak 5. cikke (2) bekezdésének c) pontjára,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (2), és különösen annak 7. cikke (4) bekezdésére,
az Alap bizottságával folytatott tárgyalásokat követően,
mivel:
(1)
A 729/70/EGK rendelet 5. cikke és az 1258/1999/EK rendelet 7. cikke, valamint a 729/70/EGK tanácsi rendeletnek az EMOGA Garanciarészlege számlaelszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK bizottsági rendelet (3), előírja, hogy a Bizottságnak el kell végeznie a megfelelő vizsgálatokat, közli a tagállamokkal a vizsgálatok eredményeit, tudomásul veszi a tagállamok észrevételeit, megállapodásra jutás céljából kétoldalú megbeszéléseket kezdeményez az érintett tagállamokkal és hivatalosan közli ezekkel következtetéseit az Európai Mezőgazdasági Orientációs és Garanciaalap (EMOGA) Garanciarészlege számlaelszámolásával összefüggő egyeztetési eljárás kialakításáról szóló, 1994. július 1-jei 94/442/EK bizottsági határozatra (4) hivatkozva.
(2)
A tagállamok egyeztetési eljárás indítását kérhették. Néhány esetben éltek ezzel a lehetőséggel, és a Bizottság megvizsgálta az ezen eljárásról szóló jelentést.
(3)
A 729/70/EGK rendelet 2. és 3. cikke, valamint az 1258/1999/EK rendelet 2. cikke előírja, hogy csak azokat a harmadik országokba történő export-visszatérítéseket és a mezőgazdasági piacok stabilizálását célzó intervenciókat lehet finanszírozni, amelyeket a mezőgazdasági piacok közös szervezése keretében a közösségi szabályoknak megfelelően ítéltek oda, illetve kezdeményeztek.
(4)
Az elvégzett vizsgálatok, a kétoldalú megbeszélések és az egyeztetési eljárások kimutatták, hogy a tagállamok által bejelentett kiadások egy része nem felel meg ezeknek a feltételeknek, így tehát nem finanszírozható az EMOGA Garanciarészlegéből.
(5)
Fel kell sorolni az EMOGA Garanciarészlege terhére nem írható összegeket; ezek az összegek nem vonatkoznak a vizsgálatok eredményét illetően a tagállamok Bizottság általi írásos tájékoztatását 24 hónappal megelőzően kifizetett kiadásokra.
(6)
Az e határozat által érintett esetekben a közösségi szabályoknak való megfelelés hiánya miatt kizárandó összegek becslését a Bizottság egy összefoglaló jelentés keretében közölte a tagállamokkal.
(7)
Ez a határozat nem sérti azokat a pénzügyi következményeket, amelyeket a Bizottság vonhat le a Bíróság 2005. február 15-én folyamatban lévő, és e határozat tárgyát képező kérdésekben hozott ítéletei nyomán,
ELFOGADTA EZT A HATÁROZATOT:
1. cikk
A tagállamok elismert kifizető ügynökségeinek az EMOGA Garanciarészlege terhére bejelentett azon kiadásait, amelyek a mellékletben szerepelnek, kizárják a közösségi finanszírozásból, mivel nem felelnek meg a közösségi szabályoknak.
2. cikk
Ennek a határozatnak a Belga Királyság, a Dán Királyság, a Francia Köztársaság, a Görög Köztársaság, a Holland Királyság, Írország, a Luxemburgi Nagyhercegség, Nagy-Britannia és Észak-Írország Egyesült Királysága, a Németországi Szövetségi Köztársaság, az Olasz Köztársaság, az Osztrák Köztársaság, a Portugál Köztársaság és a Spanyol Királyság a címzettje.
Kelt Brüsszelben, 2005. július 15-én.